EGYÜTTMŰKÖDÉSI MEGÁLLAPODÁS

amely létrejött egyrészt a **Rákóczi Szövetség** (a továbbiakban: Központi Szervezet) mint jogi személy (székhely: **1027 Budapest Szász Károly u. 1.**; képviselő: **Csáky Csongor**, elnök), másrészt a **Rákóczi Szövetség ……………………………………………………………… Helyi/Ifjúsági Szervezete** (a továbbiakban Helyi Szervezet), (székhely:**…………………………………………………**; képviselő:**………………………**) között az alulírott napon, az alábbi feltételekkel:

**I. Szervezeti Együttműködés:**

A Helyi Szervezet a Rákóczi Szövetség tagja kíván lenni, amelyet a Központi Szervezet a jelen szerződés aláírásával jóváhagy.

**II. Gazdasági Együttműködés:**

**1.** A Központi Szervezet anyagilag támogatja a Helyi Szervezet munkáját a következő feltételek alapján:

*a,* A Helyi Szervezet saját tagjaitól beszedi a folyó évre esedékes tagdíjat és azt az általa szervezett rendezvények finanszírozására, illetve a Helyi Szervezet működőképességének fenntartására fordítja. A Helyi Szervezet a beszedett tagdíj befizetőinek névsorát, a beszedett összeg nagyságát és annak tervezett felhasználását a Központi Szervezet irodájával köteles tudatni.

*b,* A Központi Szervezet az adófizető állampolgárok által befizetett adójukból a szövetség céljaira adott 1%-os támogatás összegét a helyi szervezetek javára minden esztendőben elkülöníti. A Központi Szervezet ebből az összegből kívánja támogatni a helyi szervezetek rendezvényeit, illetve a Rákóczi Szövetség céljainak megfelelő, határon túli akcióit. A Helyi Szervezet a rendezvény, illetve akció előtt benyújtja az előre látható költségvetést és a szövetség pénzügyeiért felelős tisztségviselők ez alapján szavaznak meg az elkülönített 1%-os adótámogatásból egy összeget a rendezvény lebonyolítására. A Helyi Szervezet a rendezvény után a számára kiutalt teljes összegről köteles elszámolni. Az elszámolásban kizárólag a Központi Szervezet nevére és címére kiállított számla (Rákóczi Szövetség, 1027 Budapest, Szász Károly u. 1.) és a megmaradó készpénz összege szerepelhet, amelyet a rendezvény után a Központi Szervezet számlájára be kell fizetni. A Központi Szervezet arra törekszik, hogy az 1%-os adótámogatás összegét arányosan ossza szét a helyi szervezetek között, de figyelembe veszi azt a tényt, hogy a helyi szervezetek közül melyik tudta jobban megnyerni az adófizető állampolgárokat a Rákóczi Szövetség céljainak azáltal is, hogy adójának 1%-át a szövetség javára ajánlja fel.

*c,* Amennyiben a Helyi Szervezet valamilyen szponzortól pénztámogatást szerez a szövetség céljaira, úgy a Központi Szervezet, az összeg nagyságától függően megállapodik a Helyi Szervezet képviselőjével, hogy a támogatás meghatározott százalékát (indokolt esetben 100%-át) kiutalja a Helyi Szervezet részére, kizárólag a Rákóczi Szövetség céljaival összhangban lévő rendezvények illetve akciók anyagi oldalának fedezésére. A rendezvény vagy akció után a Helyi Szervezet a *b,* pontban részletezett módon a számára kiutalt pénzről elszámolni tartozik. Mivel a Rákóczi Szövetség 1998. január 1-től kiemelten közhasznú civil szervezet, ezért a Központi Szervezet irodája a szponzor számára adóigazolást tud kiállítani, amely a szponzornak jelentős adókedvezményt biztosít (ld. többször módosított 1996/LXXXI. törvény a társasági és osztalékadóról 7§. (5) pontja).

**2.** A Helyi Szervezet minden rendezvény illetve akció után, a Központi Szervezet felé történt elszámolás mellett köteles tartalmi beszámolót is küldeni, amelyet a központ kiadványaiban (Rákóczi Hírvivő, éves krónika) a szélesebb nyilvánosság elé terjeszt.

**3.** A Helyi Szervezet a Rákóczi Szövetség rendes, évi közgyűlésére beszámolót készít tevékenységéről.

**III. Adminisztratív együttműködés**

1. A Központi Szervezet és a Helyi Szervezet kölcsönösen vállalják, hogy az általuk szervezett fontosabb rendezvényekről egymást a megfelelő időben, meghívó formájában értesítik.
2. A Helyi Szervezet a tagjaival kapcsolatos minden általa regisztrált adatváltozást a Központi Szervezet irodájával tudat (név, cím, tel/fax, új tag belépése stb.).

**IV. Partnerkapcsolati együttműködés**

1. A Központi Szervezet és a Helyi Szervezet egymással együttműködve a különféle helyi és országos fórumokon a szövetség céljait minél szélesebb körben ismerteti és törekszik új, aktív tagok bevonására.
2. A Központi Szervezet irodája a Helyi Szervezet kérésére köteles minden olyan birtokában lévő információt megadni, amely a Helyi Szervezet munkáját a szövetség céljainak elérésében segíti.
3. A Helyi Szervezet tagjai aktívan részt vesznek a Rákóczi Szövetség céljainak támogatásában azáltal is, hogy saját személyi jövedelemadójuk 1%-át a szövetség javára ajánlják fel, illetve ennek a célnak igyekeznek megnyerni rokonaikat és barátaikat is.
4. A Központi Szervezet és a Helyi Szervezet együttműködnek olyan szponzorok felkutatásában és megnyerésében, akik a szövetség céljaira a kiemelten közhasznú civil szervezetek által kiállítható adóigazolás fejében a Rákóczi Szövetséget támogatják.
5. A Helyi Szervezet a Központi Szervezet segítségét felhasználva évente legalább egy olyan rendezvényt vagy akciót köteles lebonyolítani, amely a határainkon túl (elsősorban Felvidéken és Kárpátalján) élő magyarság kulturális, oktatási, társadalmi és gazdasági felemelkedését célozza, vagy elősegíti valamely hazai településnek egy határon túli magyar településsel vagy intézménnyel való kapcsolatának kialakítását és fejlesztését.

**ZÁRADÉK:**

A jelen szerződésben nem érintett kérdésekben a Rákóczi Szövetség alapszabálya illetve az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény az irányadó.

Kelt:

Hely: ………………, Idő: …………….......

Helyi Szervezet

Hely: ………………, Idő: …………….......

Csáky Csongor,

a Rákóczi Szövetség elnöke